钦定古今图书集成/方舆汇编/职方典/第1499卷 > 鹤庆府山川考 通志
## 钦定古今图书集成/方舆汇编/职方典/第1499卷 > 鹤庆府山川考 通志

本府

覆釜山　在城西五里，为郡镇山。诸峰拱翼，形势秀拔。抱覆釜之后，曰“仰止山。” 居覆釜之麓，曰“秀台山。” 麓之北曰“拱面山” ，曰“石寨山。” 由北二十五里曰“逢密山。” 三峰插云，中有清元洞，石孔玲珑，伏流相接，颇称奇境。

朝霞山　：在城西南十里，原名“鹿阜” ，以彩霞朝见得今名。

宣化山　在城西南二十里。山势险峻，旧设关于上，有巡检司，今裁。山南五里有峰突起，曰“豸角山。” 明郡守周赞建塔于山上。金斗坡在其西。峰顶山　在城东十里，一名“山瑶山。” 高三十馀里，峰峦崒嵂，远瞰洱水。二八月间，山顶时有五色光，郡人于三月望日登此祈嗣。自南而下有月山，积石围绕，形如半月。又南十里为龙华山。林壑深秀，石泉清冽，上多梵刹，一郡胜观。其背之东南有大成、小成二坡，为顺州北胜孔道。按《明一统志》“下有五泉，可以溉田。”

象眠山　在城东南二十五里，有石窍百馀，潜泄漾共水入金沙江。

龙珠山　在城东南五十里。其南曰半子山，曰干山。山之东曰七坪峰，西曰马耳山。四望环峙，苍翠可人。按《明一统志》：每岁四月，郡人祀之，以禳水灾。

大盂山　在城东南一百三十里。石壁屹立，绵亘三十里，形如城郭，多古树幽禽。

方丈山　：在城西南一百二十里，又名观音山。其南有洞，洞有泉，怪石嵚。一泓澄碧，水滴崖下，若金石声。唐阁罗凤爱之，琢观音像于壁。洞内土石分半，宛若阴阳。明郡守何璋名其处曰“太极。”《一统志》谓南诏名山凡十七，此其一也。漕峰山　在旧顺州北一里，其东为杨保山，其北七里为公山，层峦耸拔，时见朝霞，土人祷雨于此。按《明一统志》，公山在顺州治北，州人有病则祷焉。

漾弓江　在城东五里，一名鹤川。源出丽江界，盘折五十馀里，溪流众水趋赴于此。其自西北来会者，曰石洱河，自东北来会者，曰大水漾泉。自西来会者，曰长康河、落钟河、温水河、银河、桃树河。南入象眠山石窟，伏流三里而出，名“腰江” ，东流入金沙江。

观音山河　在城西南一百里，源出黑泥山神二哨，至大营分而为二，一入浪穹县茈碧湖，一自普陀崆至邓川流入洱海。

罗牧社海　：在山西南一百三十里。

金沙江　：在城东一百二十里。

鹦𪃿水　在城东南七十里。水自石崖注下，鹦𪃿仰饮，故名。龙潭　在府治西者曰青龙，曰西龙。西北者曰石墩，曰香米，曰北渼。西南者曰龙宝，曰吸钟，曰宣化。东北者曰柳树，曰小柳，曰赤土和。东曰水渼，凡十四，俱入漾弓江。又二曰龙公，自入金沙江。曰大龙，在半子山下，随地衍注，民田赖之。潘浦海　在旧顺州西畔属顺州，东畔属《北胜剑川州》。

金华山　在州西一里。脉出吐蕃界，由罗均山盘屈而来，延二十馀里。山顶常有紫气如金，为一州之镇。其西南四里，即剑和山也。

青崖山　在州东十五里。上产青石，状如翠屏。建和山　在州北五里。

锺贤岭　在州南六里

老君山　，在州西北八十里，即罗均山也，袤四

百馀里，山势幽峻，上多灵泉，人迹罕到。金沙江环其左，兰沧江绕其右。

石宝山　在州西南二十里。悬崖万丈，灵窟天开，其石自然具佛栈狮象之形。梵刹凌空，花木丛匝，足称异境。

剑湖　在州南五里，周六十里。自丽江老君潭发源，会西湖水南流，名“弥沙浪河。” 经浪穹县，入蒙化、顺宁界，归兰沧江。

西湖　在州南二里

剑川　，在州南十五里。曲流三折，形如“川” 字，故名。

弥沙浪河　在州南一百里白水场，与剑湖水会而南流。

崖场水　在州西一里。源出老君山，流入剑湖。大桥头河　，在州东二里，即古合惠江，南入剑湖，西南流与漾濞水会。

龙潭　在州治，凡九：曰《老君》，曰《易堤坪》，曰《仙女辙》，曰《隔渼》，曰《建和》，曰《白陀难》。流入剑湖，曰《花丛》，曰“白龙” ，曰“青龙。” 流会湖尾。